Eesti Kanepi vald on alustanud kanepi-innovatsiooni
#000000
Kanepi vald on alustanud kanepi-innovatsiooni
#000001
Tundub, et kanepilehe kinnitamine valla sümboliks on innustanud Kanepi valda olema teenäitajaks tööstusliku kanepi kasutamisel. Alates juuli keskpaigast kuni augusti keskpaihani kerkib Kanepi valda bussiootepaviljoni kanepibetoonist näidissein. Tegemist on Eesti esimese avalikult nähtava kanepibetoonseinaga, mille eesmärgiks on tutvustada kodumaisel kiukanepil põhineva ehitusmaterjali omadusi ja potentsiaalseid kasutuskohti 21. sajandi energiatõhusas ning loodussõbralikus ehituses.
#000002
Kõikidel huvilistel on võimalus Kanepisse näidisseina valmimist uudistama tulla ning suurema huvi korral ka ise käed kanepiseguseks teha. Sein valmib renoveerimisettevõtte Kuningpuu OÜ käe all, mille eestvedajateks on Viljandi Kultuuriakadeemia rahvusliku ehituse eriala taustaga Kalev Kriis ja Markus Pau.
#000003
Ettevõtte üheks tegevusalaks renoveerimise kõrval on ka kiukanepil põhinevate ehitusmaterjalide arendamine Eestis. Kuningpuu OÜ osaniku ning Tartu Ülikooli Viljandi Kultuuriakadeemias pärandtehnoloogia magistrikraadi omandava Markus Pau sõnul on kiukanepi kui ehitusmaterjali kasutuselevõtt oluline, kuna see aitab suurendada taastuval ressursil põhineva ehituse osakaalu ning panustada energiatõhusasse ja loodussõralikku tulevikku. “Samuti aitab suures osas orgaanilise toormaterjali kasutamine vähendada ehitusjäätmete käitluskulusid ning sellest tulenevat koormust looduskeskkonnale. Lisaks on iseäranis kanepibetooni kui ehitusmaterjali eeliseks tervislikum sisekliima võrreldes paljude levinud ehitusmaterjalidega – seda on kinnitanud arvukate teaduslike uuringute tulemused üle maailma. Põllumajanduses on kanep hea vahekultuur, mis aitab taastada mullaviljakust ja suruda alla umbrohtusid. Kanepibetoonist ehitatud maja lammutamisel saadud materjali põllule puistates on võimalik tasakaalustada liialt happelise mulla ph-d. Lisaks toimib materjalis sisalduv biomass ka orgaanilise väetisena,” lisab Pau kiukanepi teisigi häid ja keskkonnasõbralikke omadusi välja tuues.
#000004
Kanepibetoon kui ehitusmaterjal on levinud näiteks Prantsusmaal, Suurbritannias, Saksamaal, Itaalias ning esimesed edukad katsetused on aset leidnud ka Skandinaavias. Kuigi tööstusliku kanepi kasvatamine on Eestis viimaste aastate jooksul aina populaarsemaks muutunud, moodustab kiukanep sellest väga väikese osa ning Eestis pole kanepibetoonist veel ühtki hoonet ehitatud.
#000005
Kanepisse kerkiv näidissein valmib lõplikult augusti keskpaigaks ning see jääb uudistamiseks avalikku ruumi kõikidele huvilistele.
#000006
Mis on tööstuslik kanep ja mille jaoks seda kasutada?
#000007
Tööstuslik kanep (Cannabis sativa) ehk inglise keeles hemp on kanepitaim, mis sisaldab pisut üle 0% THC-d. Vaatamata selle taime tuhandetele kasutusvõimalusele on selle kasvatamine paljudes maailma piirkondades keelatud, ja seda ettekäändel, et tööstusliku kanepi põllu sisse on lihtne ära peita psühhotroopsete omadustega kanepitaimi. Eestis on lubatud kasvatada põllul selliseid tööstusliku kanepi sorte, mis on kantud Euroopa Liidu sordiraamatusse.
#000008
Tööstusliku kanepi nõudlus on viimaste aastatega üha kasvanud, sest uued tehnoloogiad on võimaldanud leida sellele mitmeid uusi kasutusvõimalusi nagu näiteks isolatsioonimaterjalid, biokütus, kergekaaluline, aga tugev betoon ja autokered. World Book Encyclopedia sõnul on seda kerge kasvatada – külvata saab lihtsalt puistades seemneid mullale. Kuna aga tegu on umbrohuga, kasvab see hästi ning ei vaja väetisi ega pestitsiide. Tööstusliku kanepi taimed on tugevad ja vastupidavad ning seda on kerge kasvatada.
#000009
Tööstuslikul kanepil on potentsiaali asendada tuntumaid mittetaastuvaid toormaterjale, kuna selle kiud on tugevamad ja paindlikumad kui teiste taimede (nagu puuvilla või puidu) omad. Kanep on puidust tõhusam ka oma kasvu ja taastumise poolest – kanep saab koristusvalmiks saja päevaga ning ühelt hektarilt saab korjata 8–10 tonni kanepitaimi. Ühtlasi imab kanep endasse süsinikdioksiidi ning vabastab hapnikku rohkem kui puud – 0,004 ruutkilomeetrit kanepit toodab rohkem hapnikku kui 0,1 ruutkilomeetrit metsa.
#000010
Peale selle ei kurna kanepitaimed maad välja, vaid hoopis rikastavad seda. Ühtlasi on kanepitaimi edukalt kasutatud toksiliste jäätmete “käsnana“, et koristada tuumaõnnetuste tagajärgi ja keemiliste ainete lekkeid. Kanepist biokütus ei tooda väävlit ning seda saab tõhusalt kasutada suhteliselt puhta energia allikana. Kanepist tehtavad ehitusmaterjalid on mittetoksilised, mittesüttivad, hallitusele ja kopitusele vastupidavad ning odavamad. Tööstuslikku kanepit kasutatakse ka maailma suuremate valuutade rahatähtedes, sest kanepist paber on tugevam ja ka veele vastupidavam. Ka esimene USA lipp ning Ameerika Ühendriikide iseseisvusdeklaratsioon on tehtud kanepist. Meie esivanematele on tuttavad kanepist tehtud kangad, nöörid, köied. Prantsusmaal on kanepist ja lubjakivist ehitatud sillad sajandeid vanad ning siiani püsivad.
#000011
Jääme huviga ootama, mida Kanepi vald järgmiseks ette võtab!
#000013
Allikad: Kanepi valla pressiteade, Telegram
#000014
Šotimaale kerkib kanepist ökokülaAlternatiiv metsade kadumisele – tööstuslik kanep võib päästa maailmaAktsiis ja piirikaubandus läbi kanepi prisma vaadatunaHea uudis: Tallinnast saab pestitsiidide vaba linnLaupäeval toimub Tammsaare pargis meeleavaldus kanepireformi toetuseksKlubi 9/11 reedesel peol saab proovida Eesti esimese legaalse kanepipoe toodangut
#000016
Kommentaare lugeda ja kommenteerida saavad vaid Minu Telegrami tellinud kasutajad. Tellimuse esitamiseks kliki siia või logi sisse siit.
#000017
E-post* Eesnimi*Perekonnanimi*PhoneThis field is for validation purposes and should be left unchanged.
#000018